ToekomsVenster: Swanger met Jesus | Maroela Media
Maria oorkom haar vrese en breek in 'n lofsang uit. Hoe begenadig is sy nie onder die vroue nie? Dat sy uitgesoek is om die Christuskind te dra is onbegryplik. Watter mens is dit waardig? Dan nog sy, 'n jong ongetroude gewone meisie. Hoor hoe sy sing.
Luk. 1:46-49 – En Maria het gesê: "Ek besing die grootheid van die Here, ek juig oor God, my Verlosser, omdat Hy na my in my geringheid omgesien het. Kyk, van nou af sal elke nuwe geslag my gelukkig noem, omdat Hy wat magtig is, groot dinge aan my gedoen het. Heilig is sy Naam!
Die genade wat God aan Maria bewys het, is ook op ons as getuies van toepassing. Ons word eweneens geroep om te getuig van Hom wat binne ons lewe. Waar ons gaan word Hy nuut gebore in die teenwoordigheid van soekende mense. Ons gee geboorte aan 'n Christus in en onder ons Evangelie.
Die verbasing dat God steeds van mense gebruik maak terwyl Hy 'n engeleskaar het wat gereed staan op sy elke opdrag uit te voer is verbysterend.